Diari Oficial de la Generalitat Valenciana


Sumari del DOGV 5537, del 19-06-2007 (2007/8037)

DECRET 83/2007, de 15 de juny, del Consell, de modificació del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/06/15/83/dof/vci/html**

### Dades del document

Número de DOGV
:   5537

Data del DOGV
:   19-06-2007

Secció del DOGV
:   I. DISPOSICIONS GENERALS

Número del document
:   2007/8037


Data del document
:   15-06-2007

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * protecció dels animals
    * animal domèstic
    * legislació

DECRET 83/2007, de 15 de juny, del Consell, de modificació del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia. [2007/8037]  
Per mitjà del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, es va crear el Registre de Nuclis Zoològics de la Comunitat Valenciana, com a instrument per a la declaració com a nucli zoològic dels establiments considerats com a tal.  
La inserció en el Registre de Nuclis Zoològics de la Comunitat Valenciana, que depén de la conselleria d'Agricultura, Pesca i Alimentació, és requisit indispensable per a la declaració administrativa de nucli zoològic dels establiments esmentats en l'article 2 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de julio, de la Generalitat, sobre Protecció dels Animals de Companyia, en què s'inclouen els parcs zoològics.  
La Llei 31/2003, de 27 d'octubre, de conservació de la fauna silvestre en els parcs zoològics, en l'article 9, atribuïx a les comunitats autònomes el manteniment d'un registre de parcs zoològics autoritzats en el seu territori respectiu, amb informació actualitzada de les col·leccions d'animals que mantinguen en les seues instal·lacions i, per això, es fa necessari el desenrotllament d'un règim de funcionament específic per als parcs zoològics contingut en el capítol VII del present decret.  
Atés que raons d'harmonització de la normativa respecte a la Llei 31/2003, de 27 d'octubre, de conservació de la fauna silvestre en els parcs zoològics, aconsellen procedir a redefinir la lletra f) de l'article 2.1 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia.  
Amb la finalitat d'harmonitzar el compliment d'ambdós normatives i tractant de garantir el benestar, la seguretat i la protecció de la fauna silvestre existent en els parcs zoològics, de manera que es contribuïsca a la conservació de la biodiversitat, és convenient modificar esta categorització dels establiments adaptant-la a allò que s'ha preceptuat per la Llei 31/2003, de 27 d'octubre, de manera que es poden exigir les garanties especificades per esta llei als establiments que corresponga.  
En relació amb el Decret 167/2006, de 3 de novembre, del Consell, que desenrotlla la Llei 12/2003, de 10 d'abril, de la Generalitat, sobre gossos d'assistència per a persones amb discapacitats, s'afig la lletra g) en el apartat 1, de l'article 2 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia.  
En virtut d'això, el present decret s'ha tramitat conforme a l'article 43 de la Llei del Consell, a proposta del conseller d'Agricultura, Pesca i Alimentació, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 15 de juny de 2007,  
DECRETE  
Article 1  
Es modifica l'article 2 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, i queda redactat de la manera següent:  
«1. La declaració administrativa de nucli zoològic, per mitjà de la inscripció en el Registre de Nuclis Zoològics de la Comunitat Valenciana, serà requisit previ indispensable per al funcionament dels establiments següents, situats a la Comunitat Valenciana:  
a) Establiments dedicats a la cria, per a la posterior venda o donació, d'animals de companyia, considerant com a tals els que es definixen en l'article 2 de la Llei 4/1994, de 8 de julioL, de la Generalitat, sobre protecció dels animals de companyia.  
b) Establiments de venda d'animals de companyia.   
c) Residències, escoles d'ensinistrament i la resta d'instal·lacions per al manteniment temporal dels animals de companyia.   
d) Centres d'acollida d'animals, de titularitat municipal o privada.   
e) Establiments que alberguen èquids amb finalitats exclusivament recreatives, esportives o turístiques.   
f) Parcs zoològics, entesos com a establiments, públics o privats que, amb independència dels dies que estiguen oberts al públic, tinguen caràcter permanent i mantinguen animals vius d'espècies silvestres per a l'exposició.  
g) Centres d'ensinistrament de gossos d'assistència.  
h) Col·leccions zoològiques no incloses en l'apartat f).  
2. La instal·lació de circs itinerants, amb col·leccions zoològiques, sense perjuí de les autoritzacions administratives exigibles, s'haurà de comunicar amb setanta-dos hores d'antelació a la conselleria competent en matèria de benestar i sanitat animal.»  
Article 2  
L'article 3 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, es modifica, i queda redactat de la manera següent:  
«1. Els establiments a què es referix el apartat 1 de l'article anterior, per a la seua declaració com a nucli zoològic per mitjà de la inscripció en el Registre de Nuclis Zoològics de la Comunitat Valenciana, hauran de complir les condicions sanitàries i d'allotjament dels animals exigides en els articles següents i disposar de llicència municipal d'activitat o, en cas de no requerir-la legalment, acreditar-la per mitjà de certificat municipal.  
2. Els establiments a què es referix la lletra f) del apartat 1 de l'article anterior, a més d'allò que s'ha assenyalat en l'apartat anterior, tindran un règim de funcionament específic establit en el capítol VII del present decret.»  
Article 3  
L'article 7 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, es modifica, i queda redactat de la manera següent:  
«1. Els titulars dels establiments, siguen persones físiques o jurídiques, a través del seu legítim representant, hauran de sol·licitar la declaració de nucli zoològic per mitjà de la inscripció en el Registre de Nuclis Zoològics de la Comunitat Valenciana, per mitjà d'instància acompanyada dels documents següents:   
a) Acreditació de la personalitat i del reconeixement com a associació de protecció i defensa dels animals, si és el cas.   
b) Còpia de la llicència municipal d'activitat o acreditació de la seua inexigibilitat.   
c) Memòria descriptiva de l'activitat, pla de situació i croquis de les instal·lacions.   
d) Programa higienicosanitari i de prevenció de malalties subscrit pel veterinari col·legiat en exercici lliure professional.   
2. Els establiments a què ens referim en la lletra f) de l'apartat 1 de l'article 2 hauran de complir també el que s'establix en l'article 27 del present decret, de conformitat amb allò que es preveu en la Llei 31/2003, de 27 d'octubre, de conservació de la fauna silvestre en els parcs zoològics.  
3. En el cas de no requerir l'establiment llicència municipal d'activitat, podrà adjuntar-se a la sol·licitud l'informe de l'ajuntament corresponent en relació amb el projecte d'instal·lació del nucli zoològic. En qualsevol altre cas, l'informe se sol·licitarà en el procediment de declaració de nucli zoològic i d'inscripció en el Registre.»   
Article 4  
Es modifica l'article 8 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, i queda redactat de la manera següent:  
«1. Després de la sol·licitud, i prèvia inspecció de les instal·lacions, en cas d'estar ja construïdes, s'emetrà un informe pels servicis veterinaris oficials de la conselleria competent en matèria de benestar i sanitat animal.  
2. A excepció dels establiments a què ens referim en la lletra f) de l'apartat 1 de l'article 2, que es regixen per les normes estatals, el procediment es resoldrà pel director general competent en matèria de benestar i sanitat animal, en el termini de tres mesos des de la data de la sol·licitud, i s'entendrà desestimada en el cas de no recaure una resolució en este termini.   
3. En el supòsit de dictar-se la declaració de nucli zoològic sense la prèvia inspecció favorable de les instal·lacions, a falta de la seua habilitació, serà ineficaç la declaració i la inscripció en el Registre, a l'efecte d'autoritzar el funcionament, fins que es produïsca l'esmentada inspecció favorable pels servicis veterinaris oficials i la seua anotació en el Registre, prèvia comunicació de l'interessat de la finalització de les obres i dels treballs d'instal·lació.»   
Article 5  
L'article 13 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, es modifica i queda redactat de la manera següent:  
«Els servicis veterinaris oficials de la conselleria competent en matèria de benestar i sanitat animal inspeccionaran els nuclis zoològics autoritzats per a vetlar pel compliment del que s'establix en els articles anteriors i els altres requisits exigits en la Llei 4/1994, de 8 de julio, de la Generalitat, a excepció dels establiments a què ens referim en la lletra f) de l'apartat 1 de l'article 2, la inspecció de la qual serà conforme a l'article 29 del present decret.»  
Article 6  
Es modifica la rúbrica del capítol VII del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, i queda redactat de la manera següent:  
«Capítol VII.  
Els parcs zoològics»  
El capítol VII inclourà els articles 26 a 31.  
Article 7  
L'article 26 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, es modifica, i queda redactat de la manera següent:  
«Els parcs zoològics, amb una periodicitat mínima anual o quan es produïsquen modificacions substancials, facilitaran a l'autoritat competent la informació actualitzada sobre les col·leccions d'animals que mantinguen en les seues instal·lacions.  
Es considera modificació substancial qualsevol modificació de les dades que figuren inscrites, derivada d'ampliacions, reduccions, trasllats, canvis del personal responsable o altres circumstàncies, així com en el cas de suspensió, de cessament de l'activitat o de canvi de titularitat, que haurà de ser notificada a la conselleria competent en matèria de benestar i sanitat animal en el termini màxim d'un mes des que s'haja produït, perquè s'efectue la corresponent modificació en el Registre.»  
Article 8  
L'article 27 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, es modifica, i queda redactat de la manera següent:  
«Per a obtindre la inscripció en el Registre de Nuclis Zoològics de la Comunitat Valenciana, els establiments a què ens referim en la lletra f) de l'article 2.1 atendran a allò que s'establix en l'article 7 de la Llei 31/2003, de 27 d'octubre, a més d'allò que s'ha exigit pel present decret, per la qual cosa presentaran les corresponents sol·licituds acompanyades de les següents acreditacions, documents i programes, que seran avaluats per mitjà d'informe preceptiu pels organismes de la Generalitat competents en les distintes matèries:  
a) Programa de conservació ex situ d'espècies de fauna silvestre, en les condicions esmentades en l'article 4.a) de la Llei 31/2003, de 27 d'octubre.  
b) Programa d'educació dirigit la conscienciació del públic pel que fa a la conservació de la biodiversitat, en les condicions esmentades en l'article 4.b) de la Llei 31/2003, de 27 d'octubre.  
c) Programa avançat d'atenció veterinària, en les condicions esmentades en l'article 4.c) de la Llei 31/2003, de 27 d'octubre.  
d) Mesures orientades a evitar les fugues dels animals allotjats, d'acord amb el que es disposa en l'article 3.d) de la Llei 31/2003, de 27 d'octubre.  
e) Mesures de seguretat pública, d'acord amb allò que es preveu en la disposició addicional primera de la Llei 31/2003, de 27 d'octubre.  
f) Mesures de benestar animal i enriquiment ambiental, en les condicions esmentades en l'article 3.a) i 3.b) de la Llei 31/2003, de 27 d'octubre.  
g) Acreditar la disposició de personal i mitjans materials, d'acord amb allò que es disposa en l'article 5 de la Llei 31/2003, de 27 d'octubre.  
h) Disposar d'un registre actualitzat de les espècies existents en el parc, d'acord amb allò que es disposa en l'article 6 de la Llei 31/2003, de 27 d'octubre.  
i) Relació d'espècies amenaçades, tant de la fauna autòctona com exòtica amb les autoritzacions pertinents.  
1. S'entén per exemplars de fauna autòctona amenaçada tots aquells que pertanyen a espècies incloses en les categories "en perill d'extinció" i "vulnerable" en el Catàleg Nacional d'Espècies Amenaçades, creat pel Reial Decret 439/1990, de 30 de març, i en el Catàleg Valencià d'Espècies Amenaçades de Fauna, creat pel Decret 32/2004, de 27 de febrer, del Consell, independentment del seu origen.  
La tinença d'exemplars d'estes espècies serà autoritzada per la conselleria de Territori i Habitatge només quan la seua presència en el parc zoològic estiga expressament prevista en els corresponents plans de recuperació i conservació de l'espècie en qüestió o el parc zoològic participe en un projecte de conservació in situ de l'espècie.  
2. S'entén per exemplars de fauna exòtica amenaçada tots aquells que pertanyen a espècies incloses en l'apèndix I del Conveni de Washington (CITES).  
La tinença d'exemplars d'estes espècies serà autoritzada per la conselleria de Territori i Habitatge només quan el parc zoològic participe en un projecte de conservació in situ d'alguna d'eixes espècies.  
L'òrgan a què li correspon resoldre la inscripció serà la direcció general competent en matèria de benestar i sanitat animal, i la podrà delegar en les respectives direccions territorials.»  
Article 9  
S'afig l'article 28 al Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, que queda redactat de la manera següent:  
«1. Les sol·licituds a què fa referència l'article 27 del present decret seran remeses a la direcció general competent en matèria de benestar i sanitat animal, que prèviament a la seua resolució haurà de sol·licitar els següents informes preceptius:  
a) A la direcció general competent en gestió de medi natural, els corresponents als apartats a), b), d), h) i i), de l'article 27 del present decret.  
b) A la direcció general competent en matèria de seguretat pública el corresponent a l'apartat e) de l'article 27 del present decret.  
2. Els informes seran remesos en un termini màxim de dos mesos després de la seua sol·licitud.»  
Article 10  
S'afig l'article 29 al Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, que queda redactat de la manera següent:  
«Correspon a la conselleria competent en matèria de benestar i sanitat animal la realització de les inspeccions dels parcs zoològics, i podrà demanar els informes que estime pertinents de les altres administracions implicades, sense perjuí d'aquelles que puguen realitzar les conselleries competents en matèria de medi ambient i en matèria de seguretat pública per a emetre els informes pertinents o per a determinar el grau de compliment dels programes i mesures de la seua competència, segons el que s'establix en l'article 27 del present decret.»  
Article 11  
S'afig l'article 30 al Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, que queda redactat de la manera següent:  
«Es procedirà a la cancel·lació de la inscripció en el Registre:  
a) Quan ho sol·licite el titular de l'establiment i prèvia constatació de les condicions que permeten esta cancel·lació.  
b) D'ofici, amb audiència prèvia de l'interessat, quan per qualsevol mitjà es comprove que:  
1. L'establiment ha cessat en la seua activitat i ha transcorregut almenys un any sense reprendre-la.  
2. S'hagen produït incompliments de les condicions i dels requisits establits en la normativa d'aplicació.  
La no-inscripció en el Registre o la seua cancel·lació donarà lloc al cessament de l'activitat d'exposició al públic dels animals.»  
Article 12  
S'afig l'article 31 al Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, que queda redactat de la manera següent:  
«1. Es crea la Comissió Autonòmica de Benestar Animal en els Parcs Zoològics (d'ara endavant, la Comissió), com a òrgan consultiu en matèria de benestar dels animals dels parcs zoològics, adscrita a la conselleria competent en matèria de benestar animal.  
2. La Comissió tindrà les funcions de:  
a) Informar en relació a les sol·licituds.   
b) Assessorar els parcs i col·leccions zoològiques per al compliment d'esta normativa.  
c) Actuar com a òrgan de consulta.  
3. La Comissió estarà composta pels membres següents :  
a) President: el director general competent en matèria de benestar i sanitat animal de la conselleria competent en esta matèria, o persona en qui delegue.   
b) Tres vocals en representació de l'administració de la Generalitat.   
1. Vocal Primer: un representant de la conselleria competent en matèria de benestar i sanitat animal.  
2. Vocal Segon: un representant de la conselleria competent en matèria de medi ambient  
3. Vocal Tercer: un representant de la conselleria competent en matèria de seguretat pública.  
c) Un vocal representant d'institucions científiques o universitàries nomenat pel president.  
d) Un vocal representant de les organitzacions no governamentals de caràcter autonòmic que tinguen com un dels seus objectius principals la defensa del benestar animal, designat pel president de la Comissió i a proposta d'estes.  
e) Un vocal representant del Consell Valencià de Col·legis Veterinaris.  
f) Actuarà com a secretari un cap de Secció de l'Àrea de Ramaderia de la direcció general corresponent de la conselleria competent en matèria de benestar i sanitat animal.  
4. Podran assistir amb veu, però sense vot, representants dels sectors afectats. Prèvia invitació, quan es considere necessari, podran assistir també experts independents.  
5. Es podran crear grups de treball específics amb funcions concretes.  
6. La Comissió aprovarà les seues normes de funcionament.  
7. La Comissió es reunirà, com a mínim, una vegada a l'any.  
8. Sense perjuí de les peculiaritats previstes en este decret, la Comissió acomodarà el seu funcionament al règim previst per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»  
Article 13  
L'antic capítol VII del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia passa a ser el capítol VIII, el qual comprendrà els articles 32 a 34.  
Article 14  
L'antic article 26 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, passa a ser l'article 32, i es modifica, en part, i queda redactat de la manera següent:   
«Les infraccions a allò que es disposa en el present decret, a excepció de les produïdes en relació amb els establiments a què ens referim en la lletra f) de l'apartat 1 de l'article 2, seran sancionades d'acord amb allò que es disposa en la Llei 4/1994, de 8 de juliol, de la Generalitat, sobre Protecció dels Animals de Companyia.»   
Article 15  
L'antic article 27 del Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, passa a ser l'article 33, i es modifica, en part, i queda redactat de la manera següent:   
«Amb l'excepció dels establiments a què ens referim en la lletra f) de l'apartat 1 de l'article 2:  
1. La instrucció dels procediments sancionadors i la imposició de sancions correspon a les autoritats municipals d'acord amb allò que s'establix en l'article 31 de la Llei 4/1994, de 8 de juliol, de la Generalitat, sobre Protecció dels Animals de Companyia. No obstant això, les autoritats locals podran remetre a la Generalitat les actuacions practicades amb la finalitat que esta exercisca la competència sancionadora si ho estima convenient.   
2. Els òrgans competents de la Generalitat per a la imposició de les sancions previstes en l'esmentada llei seran els següents:   
a) El conseller competent en matèria de benestar i sanitat animal, quan la sanció siga igual o superior a díhuit mil trenta euros amb trenta-sis cèntims.  
b) El director general corresponent de la conselleria competent en matèria de benestar i sanitat animal, quan la sanció siga igual o superior a mil cinc-cents dos euros amb cinquanta-tres cèntims i inferior a díhuit mil trenta euros amb trenta-sis cèntims.  
c) El director territorial de la conselleria competent en matèria de benestar i sanitat animal en l'àmbit territorial de la qual es realitze la infracció, quan la sanció siga inferior a mil cinc-cents dos euros amb cinquanta-tres cèntims.»  
Article 16  
S'afig l'article 34 al Decret 158/1996, de 13 d'agost, del Consell, pel qual es desenrotlla la Llei 4/1994, de 8 de juliol, de la Generalitat, sobre Protecció dels Animals de Companyia, que queda redactat de la manera següent:  
«Per als establiments a què ens referim en l'apartat f) de l'article 2.1:  
a) Caldrà ajustar-se al que es disposa en el capítol V de la Llei 31/2003, de 27 d'octubre, de conservació de la fauna silvestre en els parcs zoològics, en tot allò que es referix a infraccions i sancions.  
b) La iniciació i la instrucció dels procediments sancionadors correspondrà a les direccions territorials de la conselleria competent en matèria de benestar i sanitat animal.   
c) La imposició de sancions correspondrà al director dels servicis territorials competent en matèria de benestar i sanitat animal, en el cas de les infraccions lleus; al director general competent en matèria de benestar i sanitat animal, en el cas d'infraccions greus; i al conseller competent en matèria de benestar i sanitat animal, en el cas d'infraccions molt greus.»  
Article 17  
S'afig una disposició transitòria amb el contingut següent:  
«Els establiments compresos en la lletra f) de l'apartat 1 de l'article 2 del present decret, oberts amb anterioritat a la seua publicació, s'hauran d'ajustar a allò que s'ha establit en les modificacions introduïdes en este decret i sol·licitar la corresponent autorització en el termini de sis mesos.  
Els parcs zoològics que no sol·liciten l'autorització hauran de tancar les instal·lacions al públic i els aplicaran les mesures que s'establixen en l'article 16 de la Llei 31/2003, de 27 d'octubre.»  
DISPOSICIONS FINALS  
Primera. Facultat per al desplegament reglamentari  
Es faculta la conselleria d'Agricultura, Pesca i Alimentació, com a autoritat competent en matèria de benestar i sanitat animal, per al desplegament i l'aplicació del present decret.  
Segona. Entrada en vigor  
El present decret entrarà en vigor l'endemà de la publicació en el Diari Oficial de la Comunitat Valenciana.  
València, 15 de juny de 2007  
El president de la Generalitat,  
FRANCISCO CAMPS ORTIZ  
El conseller d'Agricultura, Pesca i Alimentació,  
JUAN GABRIEL COTINO FERRER


Còpia Permalink ELI